钦定古今图书集成/理学汇编/学行典/第251卷 > 王可制
## 钦定古今图书集成/理学汇编/学行典/第251卷 > 王可制

按《滁州志》：王可制，字子巽，垂髫游泮，十八而孤，事母
以孝闻。生平刚正，家屡空，惟授经资养，教规严肃。邑
诸生多出门下，即登仕籍，犹凛若负笈时。里有不检
事，惟恐王先生知，颇有王彦方之风。曾还遗金，不道
名姓。愤时以乡饮为利，力辞宾筵。其词曰：“昔为大典，
今为奇货。”竟不应。人皆高之。